OpenLLM-France/wikimedia huggingface dataset:
# Renda real

La renda real són els ingressos dels individus o nacions després d'ajustar la inflació. Es calcula dividint la renda nominal pel nivell de preus. Les variables reals com la renda real i el PIB real són variables que es mesuren en unitats físiques, mentre que les variables nominals com la renda nominal i el PIB nominal es mesuren en unitats monetàries. Per tant, els ingressos reals són un indicador més útil de benestar, ja que mesura la quantitat de béns i serveis que es poden comprar amb els ingressos.
Segons la dicotomia clàssica, les variables reals i les variables nominals estan separades a llarg termini, de manera que no es veuen influenciades les unes per les altres. En altres paraules, si l'ingrés nominal inicial era de 100 i hi havia una inflació del 10% (augment general dels preus, per exemple, el que costava 10 ara costa 11), aleshores amb un ingressos nominals encara de 100, es pot comprar aproximadament un 9% menys; per tant, si la renda nominal no s'ajustava a la inflació (no va augmentar un 10%), la renda real s'ha reduït aproximadament un 9%. Però si la dicotomia clàssica es manté, la renda nominal acabarà augmentant un 10%, deixant la renda real sense canvis respecte al seu valor original.
# Renda Garantida de Ciutadania

La Renda Garantida de Ciutadania és una proposició de llei, sorgida d'una iniciativa legislativa popular amb més de 120.000 signatures recollides, que va ser aprovada el dia 12 de juliol de 2017 en el corresponent ple del Parlament de Catalunya. Quan entri en vigor el dia 15 de setembre de 2017 la proposició proposa una aportació econòmica per a famílies i persones que no disposen dels ingressos per arribar al nivell mínim del que es considera una vida digna, ajudant a fomentar la inclusió laboral i social d'aquestes persones o unitats familiars.
L'impulsor de la iniciativa popular, Diosdado Toledano, comentà:
| « | Avui és un dia històric que recordarà el poble de Catalunya | » |
| — Diosdado Toledano |||

## Aplicació

Inicialment, la prestació començarà a funcionar el dia 15 de setembre amb un percentatge del 85% del total previst, és a dir uns 564 euros. El percentatge anirà creixent fins a assolir-ne la implantació total l'any 2020, concretament l'1 d'abril, amb 664 €.

## Beneficiaris de la Renda Garantida de Ciutadania

Podran obtenir la Renda Garantida de Ciutadania totes aquelles persones majors de 23 anys amb dos anys de residència a Catalunya i que hagin esgotat totes les prestacions i no tinguin un patrimoni superior a la primera residència. Tot i així, existeixen algunes compatibilitats amb ajuts socials, com són les prestacions derivades de la llei de dependència, així com les famílies que rebin beques de transport i menjador escolar, les altres ajudes són compatibles i alhora computables.
Una altra exempció que contempla l'acord és per les famílies monoparentals amb contractes a temps parcial que tinguin una renda inferior a l'Indicador de Renda de Suficiència de Catalunya (IRSC). Aquestes famílies podran rebre la prestació fins a arribar a aquest topall.
Les persones que vulguin adquirir la Renda Garantida de Ciutadania hauran de sol·licitar-la a través de les oficines del Servei Públic d'Ocupació de Catalunya. Des del Departament de Treball se’ls traçarà el pla d'inserció laboral i, en cas que sigui necessari, se’ls derivarà cap als serveis socials.

## Referències

* «Renda Garantida de Ciutadania». Departament de Treball, Afers Socials i Famílies. Generalitat de Catalunya, 2017. [Consulta: 22 agost 2017].
* 1 2 «Aprovada per unanimitat la renda garantida de ciutadania». Vilaweb, 12-07-2017. [Consulta: 17 juliol 2017].
* 1 2 «El Parlament aprova per unanimitat la Renda Garantida de Ciutadania». El Periódico de Catalunya, 12-07-2017. [Consulta: 17 juliol 2017].
* ↑ «Acord per la Renda Garantida de Ciutadania». Generalitat de Catalunya, 15-05-2017. Arxivat de l'original el 8 de juliol 2017. [Consulta: 17 juliol 2017].

## Vegeu també

* Renda bàsica
# Refugi de Roca de Pimes

El refugi de Roca de Pimes és un refugi de muntanya de la Parròquia de Sant Julià de Lòria (Andorra) a 2.170 m d'altitud i situat entre Conangle i la Solana de Caborreu prop del Camp de Neu de la Rabassa.
# Refugi de Rialb

El refugi de Rialb o de Rialp és un refugi de muntanya de la Parròquia d'Andorra d'Ordino a 1.990 m d'altitud i a la capçalera de la vall de Rialb i al costat esquerre del riu del mateix nom. El camí surt de l'aparcament de la carretera de Sorteny, just al pont de Puntal, i tot seguint el riu Rialb es passa per la pleta de La Rabassa i per Font Freda fins a arribar al refugi en poc menys d'una hora de recorregut. Aquesta construcció fou inaugurada el 1981 i és propietat del Govern d'Andorra.
Es tracta d'un refugi no guardat i és obert tot l'any, exceptuant la part destinada al vaquer. Te una capacitat de sis a deu persones i disposa de foc a terra, lliteres i taula.

## Referències

* ↑ Mapa de refugis i recorreguts d'Andorra = Carte de refuges et parcours d'Andorre = Mapa de refugios y recorridos de Andorra = Mountain huts and itineraries of Andorra (en català, castellà, francès i anglès). Andorra: Govern d'Andorra. Departament de Medi Ambient, 1996.
* ↑ Mapa de refugis i GR = Mapa de refugios y GR = Carte de refuges et GR = Map of mountain huts and GR (en català, castellà, francès i anglès). Andorra la Vella: Govern d'Andorra. Departament de Medi Ambient, Agricultura i Sostenibilitat ; Oficina Nacional de Turisme, 2018.
* ↑ «Ordino- Vall de Rialb i la Font Freda». Arxivat de l'original el 14 de juny 2016. [Consulta: 15 gener 2016].
* ↑ Andorra. Conselleria d'Agricultura, Comerç i Indústria. Andorra. Secretaria General pel Turisme i l'Esport.. Andorra : refugis de muntanya : bordes i cabanes = Refugios de montaña = Hébergement en montagne.. Conselleria d'Agricultura i Patrimoni Natural, DL 1982.
# Reserva natural de Scandola

La Reserva Natural de la península de Scandola és una reserva natural (tant marina com terrestres) de Còrsega, també inscrit a la llista del Patrimoni de la Humanitat de la UNESCO des de 1983, és part de les àrees marines protegides de França.

## Referències

* ↑ http://whc.unesco.org/en/list/258
# Refugi de Broate

El Refugi de Broate és un refugi de muntanya propietat de la Federació d'Entitats Excursionistes de Catalunya que està situat a 2.222 m d'altitud, a la Vall de Cardós, damunt d'un turó a l'esquerra del riu de Broate, a llevant de l'Estany de la Pleta de Broate, al terme municipal de Lladorre, a la comarca del Pallars Sobirà i dins del Parc Natural de l'Alt Pirineu.
És un refugi lliure (no guardat) metàl·lic, del tipus "bivac", amb una capacitat de 9 places i inaugurat el 25 de setembre de l’any 1988.
Disposa d'emissora d'emergència connectada amb els bombers.

## Ruta d'accés

L'accés al refugi només es pot fer a peu i dependrà del punt d'inici:
* Des de la Presa de Montalto (1.382m), abans del Pla de Boavi. Cal travessar aquest pla fins al final on es creua la Noguera de Lladorre. A partir de la Cascada de Broate es remunta el riu Broate fins a arribar al refugi. El camí passa prop d'unes boniques cascades. Duració 2h 45min pels 750 metres de desnivell.

## Referències

* ↑ Institut Cartogràfic i Geològic de Catalunya
* 1 2 3 «Refugi Broate». FEEC. Federació d'Entitats Excursionistes de Catalunya. [Consulta: 31 juliol 2020].
* 1 2 «Refugis». Parc Natural de l'Alt Pirineu. Parcs naturals de Catalunya. Generalitat de Catalunya.. [Consulta: 21 desembre 2022].

## Enllaços externs

* Més informació en la seva pàgina Web
# Refugi de Bésines

El refugi de Bésines és un refugi de muntanya del departament de l'Arieja (França) a 2.104 m d'altitud i situat per sobre de l'Estany de Bésines a la capçalera de la vall del mateix nom.

## Enllaços externs

* Web del Refugi de Bésines
# Rhinogobius lindbergi

Rhinogobius lindbergi és una espècie de peix de la família dels gòbids i de l'ordre dels perciformes.

## Hàbitat

És un peix d'aigua dolça i de clima temperat.

## Distribució geogràfica

Es troba a Àsia: la Xina.

## Observacions

És inofensiu per als humans.

## Referències

* ↑ Gill T. N., 1859. Notes on a collection of Japanese fishes, made by Dr. J. Morrow. Proc. Acad. Nat. Sci. Phila. v. 11. 144-150.
* ↑ BioLib (anglès)
* ↑ Berg, L. S., 1933. Les poissons des eaux douces de l'U.R.S.S et des pays limitrophes. 3a edició. Leningrad. Poiss. Eaux Douces URSS Part 2: 545-903.
* 1 2 3 FishBase (anglès)

## Bibliografia

* Eschmeyer, William N.: Genera of Recent Fishes. California Academy of Sciences. San Francisco, Califòrnia, Estats Units. iii + 697. ISBN 0-940228-23-8. Any 1990.
* Eschmeyer, W. N. Catalog of Fishes (en anglès). Acadèmia de les Ciències de Califòrnia, 1998. ISBN 978-0-940228-47-4.
* Helfman, G. S.; Collette, B. B.; Facey, D. E. The Diversity of Fishes (en anglès). Blackwell Science, 1997. ISBN 9780865422568.
* Hoese, D.F. 1986: Gobiidae. p. 774-807. A: M.M. Smith i P.C. Heemstra (eds.) Smiths' sea fishes. Springer-Verlag, Berlín.
* Moyle, P.; Cech, J. Fishes: An Introduction to Ichthyology (en anglès). 4a edició. Prentice Hall, 2000. ISBN 9780130112828.
* Nelson, J. S. Fishes of the World (en anglès). 4a edició. Wiley, 2006. ISBN 978-0471250319.
* Wheeler, A. The World Encyclopedia of Fishes (en anglès). 2a edició. Macdonald, 1985. ISBN 978-0356107158.

## Enllaços externs

* AQUATAB
# Rhinogobius lungwoensis

Rhinogobius lungwoensis és una espècie de peix de la família dels gòbids i de l'ordre dels perciformes.

## Morfologia

* Els mascles poden assolir 3,4 cm de longitud total.
* Nombre de vèrtebres: 28.

## Hàbitat

És un peix d'aigua dolça, de clima tropical i demersal.

## Distribució geogràfica

Es troba a Àsia: riu Hanjiang (Guangdong, la Xina).

## Observacions

És inofensiu per als humans.

## Referències

* ↑ Gill T. N., 1859. Notes on a collection of Japanese fishes, made by Dr. J. Morrow. Proc. Acad. Nat. Sci. Phila. v. 11. 144-150.
* ↑ BioLib (anglès)
* ↑ Huang, S.-P. & Chen, I-S., 2007. Three new species of Rhinogobius (Gill, 1859) (Teleostei: Gobiidae) from the Hanjiang Basin, Southern China. The Raffles Bulletin of Zoology, Supplement Núm. 14: 101-110.
* 1 2 3 4 FishBase (anglès)

## Bibliografia

* Eschmeyer, William N.: Genera of Recent Fishes. California Academy of Sciences. San Francisco, Califòrnia, Estats Units. iii + 697. ISBN 0-940228-23-8. Any 1990.
* Eschmeyer, W. N. Catalog of Fishes (en anglès). Acadèmia de les Ciències de Califòrnia, 1998. ISBN 978-0-940228-47-4.
* Helfman, G. S.; Collette, B. B.; Facey, D. E. The Diversity of Fishes (en anglès). Blackwell Science, 1997. ISBN 9780865422568.
* Hoese, D.F. 1986: Gobiidae. p. 774-807. A: M.M. Smith i P.C. Heemstra (eds.) Smiths' sea fishes. Springer-Verlag, Berlín.
* Moyle, P.; Cech, J. Fishes: An Introduction to Ichthyology (en anglès). 4a edició. Prentice Hall, 2000. ISBN 9780130112828.
* Nelson, J. S. Fishes of the World (en anglès). 4a edició. Wiley, 2006. ISBN 978-0471250319.
* Wheeler, A. The World Encyclopedia of Fishes (en anglès). 2a edició. Macdonald, 1985. ISBN 978-0356107158.

## Enllaços externs

* AQUATAB
# Regiment d'Infanteria Cuirassada «Alcázar de Toledo» n. 61

El Regiment d'Infanteria Cuirassada «Alcázar de Toledo» és una unitat de l'Exèrcit Espanyol, pertanyent a la Brigada d'Infanteria Cuirassada «Guadarrama» XII, situada a la Base Militar del Goloso, Madrid. Fou creat el 21 de desembre de 1943 i originalment amb la designació de Regiment de Carros de Combat “Alcázar de Toledo” n. 61, com a successor del Regiment de Carros de Combat número 1. Adquireix el seu nom actual després de la reorganització de l'exèrcit de 1965.
Com a part de la Brigada d'Infanteria Cuirassada «Guadarrama» XII, està dotat de l'equipació i armament més moderns de l'Exèrcit de Terra. Mostra d'això és la disponibilitat de 88 moderns carros de combat del tipus Leopard 2E. Des de 1998 ha participat en diverses missions internacionals dins de la Brigada d'Infanteria Cuirassada “Guadarrama” XII, com Bòsnia i Hercegovina (1998-99), Kosovo (2006-07) i el Líban (2008-09).

## Composició

* Batalló d'Infanteria de Carros de Combat "León" I/61.

## Curiositats

El dibuixant Antonio Mingote va pertànyer al regiment en la seva juventud.

## Referències

* ↑ Unitats al web del Ministeri de Defensa
* ↑ http://www.revistatenea.es/revistaatenea/revista/articulos/GestionNoticias_8154_ESP.asp%5BEnllaç+no+actiu%5D

## Vegeu també

* Brigada d'Infanteria Cuirassada «Guadarrama» XII
# Resolució 2078 del Consell de Seguretat de les Nacions Unides

La Resolució 2078 del Consell de Seguretat de les Nacions Unides fou adoptada per unanimitat el 28 de novembre de 2012. El Consell va renovar fins l'1 de febrer de 2014 les mesures sobre les armes imposades per l'apartat 1 de la resolució 1807 (2008), renovar les sancions de transport i les mesures financeres i de viatge imposades per aquesta resolució.

## Observacions

En el preàmbul de la resolució, el Consell va reiterar la seva preocupació per la situació a l'est de la República Democràtica del Congo a causa de la rebel·lió del Moviment 23 de març. El Consell de Seguretat va condemnar la contínua violació de les resolucions 1533 (2004), 1807 (2008), 1857 (2009), 1896 (2009), 1952 (2010) i 2021 (2011). També va condemnar els abusos contra els drets humans i les violacions de drets humanitaris contra civils.

## Acte

Actuant en virtut del Capítol VII de la Carta de les Nacions Unides, el Consell va renovar l'embargament d'armes relatiu a la República Democràtica del Congo fins a l'1 de febrer de 2014, juntament amb les sancions de viatge, financeres i de transport. Mentrestant, es va demanar al Secretari General de les Nacions Unides Ban Ki-moon que prorrogués el mandat del grup d'experts establert en la resolució 1533 (2004) i renovada per resolucions posteriors fins l'1 de febrer de 2014. Es va demanar al grup que presentés al Consell un informe a mitjà termini abans del 28 de juny de 2013 i un informe final abans del 13 Desembre de 2013.
La Resolució va condemnar el Moviment 23 de març pels seus atacs contra la població civil i als mantenidors de la pau de MONUSCO i exigia als grups rebels a la zona (FDLR, LRA, milícies Mai-Mai, FNL i ADF) abandonar immediatament totes les formes de violència.

## Referències

* ↑ Nacions Unides. «Demanding End to Outside Support for M23 Rebels, SC Adopts Resolution Renewing DRC Sanctions Regime», 28-11-2012.

## Vegeu també

* Llista de resolucions del Consell de Seguretat de les Nacions Unides 2001 a la 2100 (2011 - 2013)

## Enllaços externs

* PDF Text de la Resolució a UN.org
# Resolució 2076 del Consell de Seguretat de les Nacions Unides

La Resolució 2076 del Consell de Seguretat de les Nacions Unides fou adoptada per unanimitat el 20 de novembre de 2012. Després d'observar amb preocupació els greus esdeveniments a l'est de la República Democràtica del Congo, el Consell va exigir la retirada immediata del grup armat conegut com a Moviment 23 de març (M23) de la ciutat congolesa oriental de Goma i el cessament de qualsevol avenç addicional, la restauració de l'autoritat estatal a Kivu del Nord i la dissolució de les milícies.
El Consell va condemnar amb duresa la presa de la ciutat de Goma el 20 de novembre de 2012 i qualsevol suport extern al Moviment 23 de març, que havia fet augmentar novament el flux de refugiats a la regió, les violacions dels drets humans, del dret internacional humanitari i la violència contra les dones i nens, així com l'ús de nens soldat. El Consell també va preveure mesures i va anunciar també les possibles sancions dirigides contra els líders de M23 i els que els recolzin en el marc de la Comissió 1533.

## Referències

* ↑ «Security Council, Adopting Resolution 2076, Demands Immediate Withdrawal of ‘M23’ Rebels from Key Congolese City, End to ‘Any and All' Outside Support». United Nations, 20-11-2012.

## Vegeu també

* Llista de resolucions del Consell de Seguretat de les Nacions Unides 2001 a la 2100 (2011 - 2013)

## Enllaços externs

* PDF Text de la Resolució a UN.org
# Cap de Favàritx

El Cap de Favàritx és a l'extrem nord-oriental de l'illa de Menorca, dins del terme municipal de Maó, al Parc Natural de s'Albufera des Grau. La fita característica de Cap de Favàritx és el far, blanc i amb una banda negra en espiral. Va ser inaugurat l'any 1922.
Es caracteritza pel color negrosa de les seves roques i l'escassa vegetació. Als voltants del far es troba el Cós des Síndic, una bassa temporal d'aigua de pluja i de mar que s'omple gràcies als temporals.

## Referències

* ↑ Far de Favàritx
# Volem bisbes catalans!

Volem bisbes catalans! fou el crit de guerra d'una campanya ciutadana, amb l'escàs ressò mediàtic que la censura del moment permetia, que amples sectors catòlics catalanistes promogueren a partir del 1966 per a reclamar el nomenament de bisbes catalans a les diòcesis de Catalunya.
La campanya va néixer en el moment de la successió de l'arquebisbe de Barcelona Gregorio Modrego Casaus per Marcelo González Martín, que era de Villanubla (Valladolid). En foren promotors, entre d'altres, l'historiador, advocat i polític Josep Benet i Morell, l'advocat i filòleg Albert Manent i Segimón, l'activista Xavier Polo, el mecenes Josep Rafel Carreras de Nadal, i el que havia de ser President de la Generalitat, Jordi Pujol i Soley.

## Referències

* ↑ Amat, Jordi. Un país a l'ombra : vida de Josep Maria Vilaseca Marcet, (1919-1995). Barcelona: L'Avenç, 2015, p. 15. ISBN 978-84-88839-88-6.

## Bibliografia

* Massot i Muntaner, Josep. «Volem bisbes catalans!». A: Església i societat a la Catalunya contemporània. 1a ed.. Barcelona: Publicacions de l'Abadia de Montserrat, 2003, p. 75-77. ISBN 978-84-8415-542-3 [Consulta: 19 maig 2014].
# Galilei

Galilei és el nom dels següents personatges:
* Galileo Galilei (1564-1642), astrònom, filòsof i físic
* Vincenzo Galilei (1520-1591), pare de Galileo, compositor, llaütista i teòric de la música
# Pont del Diable (Lles de Cerdanya)

El Pont del Diable de Músser és una obra al municipi de Lles de Cerdanya (Baixa Cerdanya) protegida com a Bé Cultural d'Interès Local.

## Descripció

El Pont del Diable de Músser està localitzat al camí que va de Músser a Lles, i permet travessar el riu d'Aransa. Actualment s'ha recuperat aquest antic camí, què ha esdevingut el Sender de Cerdanya (SC) 42.
Es tracta d'un pont de pedra d'un sol ull fet de granit i lligat amb argamassa.
L'arc de mig punt s'aconsegueix per la tècnica d'aproximació de les pedres.
El pont descansa sobre un pilar a cada banda imbricat a l'aflorament rocós de la llera del riu. No té baranes i el pas és de terra d'uns dos metres d'amplada.

## Referències

* 1 2 3 4 «Pont del Diable». Inventari del Patrimoni Arquitectònic de Catalunya. Direcció General del Patrimoni Cultural. [Consulta: 6 febrer 2019].
# Pomacentrus atriaxillaris

Pomacentrus atriaxillaris és una espècie de peix de la família dels pomacèntrids i de l'ordre dels cipriniformes que es troba a Madagascar.

## Referències

* ↑ BioLib
* ↑ FishBase (anglès)

## Bibliografia

* Allen, G. R. 2002. Descriptions of two new species of damselfishes (Pomacentridae: Pomacentrus) from Madagascar. Aqua, J. Ichthy. Aquat. Biol. v. 6 (no. 2): 45-52.
* Eschmeyer, W.N. (ed.), 2003. Catalog of fishes. Updated database version of March 2003. Catalog databases as made available to FishBase in March 2003.
* Helfman, G. S.; Collette, B. B.; Facey, D. E. The Diversity of Fishes (en anglès). Blackwell Science, 1997. ISBN 9780865422568.
* Moyle, P.; Cech, J. Fishes: An Introduction to Ichthyology (en anglès). 4a edició. Prentice Hall, 2000. ISBN 9780130112828.
* Nelson, J. S. Fishes of the World (en anglès). 3a edició. Wiley, 1994. ISBN 978-0-471-54713-6.
* Wheeler, A. The World Encyclopedia of Fishes (en anglès). 2a edició. Macdonald, 1985. ISBN 978-0356107158.
# Pomacentrus auriventris

Pomacentrus auriventris és una espècie de peix de la família dels pomacèntrids i de l'ordre dels perciformes.

## Morfologia

Els mascles poden assolir els 5,5 cm de longitud total.

## Distribució geogràfica

Es troba des de Micronèsia fins a Indonèsia. També a l'Illa Christmas.

## Referències

* 1 2 FishBase (anglès)

## Bibliografia

* Allen, G.R., 1991. Damselfishes of the world. Mergus Publishers, Melle, Alemanya. 271 p.
* Helfman, G. S.; Collette, B. B.; Facey, D. E. The Diversity of Fishes (en anglès). Blackwell Science, 1997. ISBN 9780865422568.
* Moyle, P.; Cech, J. Fishes: An Introduction to Ichthyology (en anglès). 4a edició. Prentice Hall, 2000. ISBN 9780130112828.
* Nelson, J. S. Fishes of the World (en anglès). 3a edició. Wiley, 1994. ISBN 978-0-471-54713-6.
* Wheeler, A. The World Encyclopedia of Fishes (en anglès). 2a edició. Macdonald, 1985. ISBN 978-0356107158.
# Pomacentrus arabicus

Pomacentrus arabicus és una espècie de peix de la família dels pomacèntrids i de l'ordre dels perciformes.

## Morfologia

Els mascles poden assolir els 11 cm de longitud total.

## Distribució geogràfica

Es troba al Golf d'Oman.

## Referències

* ↑ BioLib
* 1 2 FishBase (anglès)

## Bibliografia

* Helfman, G. S.; Collette, B. B.; Facey, D. E. The Diversity of Fishes (en anglès). Blackwell Science, 1997. ISBN 9780865422568.
* Moyle, P.; Cech, J. Fishes: An Introduction to Ichthyology (en anglès). 4a edició. Prentice Hall, 2000. ISBN 9780130112828.
* Nelson, J. S. Fishes of the World (en anglès). 3a edició. Wiley, 1994. ISBN 978-0-471-54713-6.
* Wheeler, A. The World Encyclopedia of Fishes (en anglès). 2a edició. Macdonald, 1985. ISBN 978-0356107158.
# Port Mansfield

Port Mansfield és una concentració de població designada pel cens del Comtat de Willacy a l'estat de Texas dels Estats Units d'Amèrica.

## Demografia

Segons el cens dels Estats Units del 2000 Port Mansfield tenia 415 habitants, 187 habitatges, i 137 famílies. La densitat de població era de 30,8 habitants/km².
Dels 187 habitatges en un 14,4% hi vivien nens de menys de 18 anys, en un 64,7% hi vivien parelles casades, en un 5,3% dones solteres, i en un 26,7% no eren unitats familiars. En el 21,4% dels habitatges hi vivien persones soles el 9,1% de les quals corresponia a persones de 65 anys o més que vivien soles. El nombre mitjà de persones vivint en cada habitatge era de 2,22 i el nombre mitjà de persones que vivien en cada família era de 2,5.
Per edats la població es repartia de la següent manera: un 13,5% tenia menys de 18 anys, un 4,6% entre 18 i 24, un 16,9% entre 25 i 44, un 37,1% de 45 a 60 i un 28% 65 anys o més.
L'edat mediana era de 55 anys. Per cada 100 dones de 18 o més anys hi havia 107,5 homes.
La renda mediana per habitatge era de 26.500 $ i la renda mediana per família de 27.500 $. Els homes tenien una renda mediana de 18.333 $ mentre que les dones 26.667 $. La renda per capita de la població era de 15.087 $. Aproximadament el 20,5% de les famílies i el 26,8% de la població estaven per davall del llindar de pobresa.

## Poblacions properes

El següent diagrama mostra les poblacions més properes.

## Referències

* ↑ «U.S. Gazetteer: 2000 and 1990». Oficina del Cens dels Estats Units, 10-07-2008.
* 1 2 3 «Fact Sheet- Port Mansfield». American Fact Finder. Oficina del Cens dels Estats Units, 12-01-2010. Arxivat de l'original el 2020-02-15. [Consulta: 12 agost 2010].
* ↑ «Geographic Comparison Table- Port Mansfield». American Fact Finder. Oficina del Cens dels Estats Units, 12-01-2010. Arxivat de l'original el 2011-06-06. [Consulta: 12 agost 2010].